b'\n_START_ARTICLE_\nVeckoblad f\xc3\xb6r Uppfostran och Undervisning\n_START_PARAGRAPH_\nVeckoblad f\xc3\xb6r Uppfostran och Undervisning oli Helsingiss\xc3\xa4 vuosina 1834\xe2\x80\x931835 ilmestynyt ruotsinkielinen kasvatusopillinen aikakauslehti._NEWLINE_Tunnetun pedagogin Odert Henrik Gripenbergin julkaisema ja toimittama Veckoblad f\xc3\xb6r Uppfostran och Undervisning oli Suomen ensimm\xc3\xa4inen tieteellisen erikoisalan aikakauslehti. Se k\xc3\xa4sitteli kasvatustieteen metodeja ja pohti opetuksen tarkoituksia ja p\xc3\xa4\xc3\xa4m\xc3\xa4\xc3\xa4ri\xc3\xa4. Gripenbergin n\xc3\xa4kemykset perustuivat G. I. Hartmanin empiirisen havainnoinnin filosofiaan ja Pestalozzin k\xc3\xa4yt\xc3\xa4nn\xc3\xb6llisiin ajatuksiin. Raskassoutuinen, l\xc3\xa4hinn\xc3\xa4 opettajien parissa kannatusta saanut Veckoblad ilmestyi vain vajaan vuoden ajan.'